[{"text_idx": "#000000", "text": "U\u0308hel septembrikuu hommikul jo\u0303udis Viljandi Ma\u0308ngupesa Lasteaeda kiri Karu Karlilt. Ta teatas, et ootab lasteaia 5- aastaseid lapsi Kaisukaru Piknikule. Ra\u0308a\u0308kisime sellest lastele ja lapsevanematele ning otsustasime minna 15-ndal. Eelmisel pa\u0308eval anti kogu Eestile ootamatult tormihoiatus. Midagi polnud parata, lu\u0308kkasime reisi ja\u0308rgmisesse na\u0308dalasse."}, {"text_idx": "#000001", "text": "Esmaspa\u0308eva hommik. Ilus su\u0308gispa\u0308ev oli alanud, pa\u0308ike paistis kohati pilve tagant ja soe su\u0308giso\u0303hk paitas po\u0303ski. Hommikueine lasteaias so\u0308o\u0308dud, vo\u0303is alata pa\u0308ev tegutsemiseks. Pa\u0308rnao\u0303ite ja Ma\u0308nnika\u0308bide ru\u0308hma lapsed panid seljakotid selga, vo\u0303tsid kaisukarud kaenlasse ja bussi. Bussiga so\u0303itsime me Tipu Looduskooli. So\u0303it la\u0308ks ku\u0308ll kiiresti, bussiaknast vilksatasid mo\u0308o\u0308da metsad ja po\u0303llud. Kui suurelt maanteelt a\u0308ra keerasime, paistsid kahel pool teed ainult metsad ja metsad."}, {"text_idx": "#000002", "text": "Tipu vana koolimaja juures ootasid Dagmar ja Aire, kes korraldasid meile Kaisukaru pikniku. Alguses istusime suure pika laua u\u0308mber. Dagmar tutvustas meile va\u0308ikest kaisukaru. Ta ra\u0308a\u0308kis juurde o\u0303petliku loo, kuidas va\u0308ike karupoeg looduses hakkama saab ja mida tal elluja\u0308a\u0308miseks kindlasti vaja on. La\u0308bi jutu kumas mingi salaso\u0303na \u2013 VETO\u0303. Siis jagati lapsed kahte gruppi. Meie grupi juhiks hakkas Aire, kellega liikusime matkarajale. Pa\u0308ris teekonna alguses jagas Aire meile oma kirjust kotist killukesi vikerkaarest \u2013 va\u0308ikesi va\u0308rvilisi kivikesi. Aire palus otsida kivikestele sarnaseid va\u0308rvuseid loodusest. Mulle sattus kuldse tooniga punane kivike, na\u0308gin kohe po\u0303o\u0303sal sama va\u0308rvi lehti. Kivikestega ma\u0308ng oli va\u0308ga po\u0303nev, mo\u0303nda va\u0308rvi andis kohe tu\u0308kk aega otsida."}, {"text_idx": "#000003", "text": "Jo\u0303udsime po\u0303o\u0303sa juurde, mille all na\u0308gime tekkidega vooderdatud kaste. Saime teada, et see on kaisuloomade lasteaed. Sa\u0308ttisime oma kaisukad \u201elasteaeda\u201d, lehvitasime neile ja ja\u0308tkasime matkateed. Airel oli kaasa vo\u0303etud imekott, millest tuli iga natukese aja tagant va\u0308lja mingi ja\u0308rgmine u\u0308llatus. Ko\u0303igepealt vo\u0303lus ta kotist va\u0308lja pildiraamid ja palus meil olla ise kunstnikud, st. leida loodusest midagi sinna raami sisse. Lastele pakkus selline \u201ekunstnikuto\u0308o\u0308\u201d suurt lusti. Mo\u0303ne aja pa\u0308rast ilmusid imekotist va\u0308lja torud, millest la\u0308bi vaadates paistis u\u0308mbritsev hoopis teistmoodi."}, {"text_idx": "#000004", "text": "Meie matkarada kulges mo\u0308o\u0308da jo\u0303ea\u0308a\u0308rt. Sel teel oli igal sammul midagi huvitavat \u2013 konnad, putukad, teod, seened, aga ka teispool jo\u0303ge heina nosivad lehmad. Imetlesime su\u0308gise va\u0308rve puudel ja po\u0303o\u0303sastel. Matkarajal oli u\u0308ks vahva postkast. Muidu nagu postkast ikka, aga ukse ku\u0308ljes rippus suur kivi, mille no\u0308o\u0308r oli la\u0308bi postkasti veetud. Selgus, et see kivi aitab suure tuulega uksel kinni pu\u0308sida. Va\u0308ga kaval nipp. U\u0308he suure ku\u0308nnapuu juures na\u0308gime kopra koopa avaust ja maas olid purgid \u201ekommidega\u201d. Uurisime neid komme ja siis teatas Aire, et tegemist on siiski ja\u0308nese ja kitse pabulatega. Lapsed said su\u0308damest naerda. U\u0308hes purgis oli aga mingi kollakas ko\u0303ver konks. Aire selgitas, et see on kopra hammas. Korraga kuulsime kauguses mu\u0308ristamist, taevast katsid tumedad pilved. Olime veendunud, et saame paduvihma krae vahele, aga o\u0303nneks ilmataat hoidis meid sel retkel ja ja\u0308ime kuivaks."}, {"text_idx": "#000005", "text": "Asusime tagasiteele. Poolel teel saime kokku teise grupiga. Aire vo\u0303ttis teise grupi endaga kaasa jo\u0303e a\u0308a\u0308rde, aga meie ja\u0308ime Dagmariga. Ko\u0303igepealt tahtis Dagmar teada, kui palju on meil meeles sellest, mida ta hommikul oli ra\u0308a\u0308kinud. Mida ku\u0308ll ta\u0308hendab salaso\u0303na VETO\u0303? Lapsed ma\u0308letasid \u2013 V on vesi, E ta\u0308hendab elupaika, T on toit ja O\u0303 muidugi o\u0303hk \u2013 ko\u0303ik see, mis on eluks vajalik nii inimesel kui loomal. Dagmaril olid va\u0308lja mo\u0303eldud sellised ma\u0308ngud, mille kaudu lastel kinnistusid saadud teadmised. Esimeses ma\u0308ngus oli 3 karu ja u\u0308leja\u0308a\u0308nutele jagas Dagmar kaelasildid, millel olid pildid eluks vajalikest elementidest. Karud pidid leidma ko\u0303ik neli ja oma \u201ekoopasse\u201c viima. Lapsed tulid u\u0308lesandega kergesti toime. Edasi la\u0308ks ma\u0308ng selliseks, et osa lapsi olid karud ja osa puud. Karud ko\u0303ndisid puude vahel kuni ma\u0308rguandeni ja siis pidi igau\u0308ks kiiresti endale puu leidma, mille alla ku\u0308kitada. Esialgu ei olnud selles midagi keerulist, aga siis hakkas Dagmar metsameheks, kes puid maha vo\u0303tab. Karud pidid enda puid kaitsma hakkama, et oleks, mille all elada. Lo\u0303puks ja\u0308i siiski ainult 2 puud. Otsustasime, et puid tuleb hoida, muidu ei saa metsloomad edasi elada. U\u0308ks vahva ma\u0308ng oli veel. Nimelt palus Dagmar lastel leida u\u0308mbrusest midagi sellist, mis lendab ja midagi sellist, mis kukub. La\u0308bi katsete said lapsed teada, kuidas levivad seemned looduses."}, {"text_idx": "#000006", "text": "Hakkasime tagasi koolimaja poole ko\u0303ndima. Lapsed ra\u0308a\u0308kisid oma muljetest. Jo\u0303udsime \u201ekaisukate lasteaia\u201c juurde. Aga oh o\u0303nnetust ja imestust \u2013 ko\u0303ik kaisukad olid kadunud. Meid ootas kiri, millest saime teada, et oma kaisukarude leidmiseks peame lahendama teele ja\u0308a\u0308vad u\u0308lesanded. Need u\u0308lesanded olid peidetud karu ka\u0308paja\u0308lgede alla muru sisse. Tegelikult toimus saadud teadmiste kinnistamine \u2013 igas ku\u0308simuses leidus midagi karude elu kohta ja vastuseks oli kas vesi, elupaik, toit vo\u0303i o\u0303hk. U\u0308heso\u0303naga \u2013 VETO\u0303. Ma\u0308rkamatult jo\u0303udsime ringiga taas koolimaja juurde. Kaisukad ootasid laua peal reas. Laste taaskohtumise ro\u0303o\u0303m oli suur. Sinna olime ja\u0308tnud ka oma seljakotid. Oi, nu\u0308u\u0308d la\u0308ks sagimiseks, tuli ju meelde, mis emmed olid kaasa pannud. O\u0303petajad ku\u0308psetasid veel lo\u0303kkel viinereid lisaks ja nii kujunes sellest u\u0308ks mo\u0303nus piknik peale pikka matka."}, {"text_idx": "#000007", "text": "Esimesed piisad hakkasid taevast alla tulema. Taevas oli muutunud a\u0308hvardavalt tumesiniseks, oli na\u0308ha va\u0308lgusa\u0308hvatusi ja kuulda mu\u0308ristamist. Pakkisime kiirelt oma matkakotid kokku, ta\u0308nasime Dagmarit ja Airet kordala\u0308inud pa\u0308eva eest ja lippasime bussi poole, mis meid maanteel ootas. Ja kui buss oli vaevalt liikuma hakanud, algas to\u0303eline paduvihm. Ilm oli u\u0308htlaselt tumehall ja bussiakendest ei na\u0308inud midagi peale mo\u0308o\u0308da klaasi tormavate veenirede. So\u0303it linna poole mo\u0308o\u0308dus vaikselt. Kell hakkas 2 saama, lastel oli ju harjumuspa\u0308rane lo\u0303unauinaku aeg."}, {"text_idx": "#000008", "text": "Olime ku\u0308ll va\u0308sinud, kuid veetnud va\u0308ga laheda pa\u0308eva, palju na\u0308inud ja uusi teadmisi juurde saanud. Ta\u0308name selle meeldeja\u0308a\u0308va pa\u0308eva eest lasteaia projektimeeskonda ja Keskkonna Investeeringute Keskust, kes ettevo\u0303tmist toetas."}, {"text_idx": "#000010", "text": "Salvesta minu nimi, e-posti- ja veebiaadress sellesse veebilehitsejasse ja\u0308rgmiste kommentaaride jaoks."}, {"text_idx": "#000011", "text": "Haridusportaal.ee \u2013 Lasteaiajuhile, koolijuhile, firmajuhile\nSinamina.ee \u2013 koolitused, no\u0303ustamine, murekirjad"}]